[{"text_idx": "#000004", "text": "Mewn un gymuned, Rhydaman, fe welwyd cwymp o 12% yn y nifer o siaradwyr Cymraeg. Ar draws y Sir, roedd yna ostyngiad o 6% yn y nifer o siaradwyr Cymraeg, ac am y tro cyntaf mae llai na 50% yn medru'r iaith."}, {"text_idx": "#000007", "text": "Fe luniwyd dros 70 o argymhellion, yn craffu ar 8 o feysydd penodol: Addysg, Cynllunio, Iaith ac Economi, Y Gweithle, Cyfleoedd i ddefnyddio'r Gymraeg, Trosglwyddiad Iaith yn y Teulu a ffyrdd o farchnata'r Gymraeg. Cafodd y cynllun ei gymeradwyo gan y cyngor sir yn ei gyfanrwydd."}, {"text_idx": "#000008", "text": "Disgrifiad o\u2019r llun, Mae Gethin Thomas yn dweud bod mwy o bwyslais ar y Gymraeg erbyn hyn"}, {"text_idx": "#000010", "text": "\"Dwi'n gweld e fel pennaeth ysgol ac wrth fynd i gyfarfodydd... mae yna bwyslais yn cael ei roi ar y Gymraeg... dwi'n gweld penodiadau sydd wedi digwydd.. mae pobl sydd yn arwain nawr yn ddwyieithog.\""}, {"text_idx": "#000012", "text": "Yn o\u0302l Sioned Elin o'r Gymdeithas: \"Ni'n meddwl bod yna bethau cadarnhaol wedi digwydd... 'da ni'n disgwyl diweddariad o'r amserlen weithredu ac mi fyddwn ni yn edrych yn fanwl ar hwnnw.."}, {"text_idx": "#000015", "text": "Wrth ymateb i'r feirniadaeth gan Gymdeithas yr Iaith am swydd y Dirprwy Brif Weithredwr, mae'n dweud bod yna \"ddigon yn yr hysbyseb i awgrymu bod y Gymraeg yn hanfodol\". Mae'n cyfeirio at y ffaith hefyd taw Cymraes - Wendy Walters - sydd wedi ei phenodi i'r swydd honno."}, {"text_idx": "#000016", "text": "Disgrifiad o\u2019r llun, Mae'r Dr Dylan Phillips wedi rhybuddio nad yw'n disgwyl gweld cynnydd yn nifer y siaradwyr Cymraeg erbyn y cyfrifiad nesaf"}, {"text_idx": "#000018", "text": "Fe fuodd Dr Dylan Phillips yn dadansoddi ystadegau cyfrifiad 2011 ar ran Gweithgor y Cyfrifiad. Er yn llwyr gefnogol o'r ymdrechion, mae'n rhybuddio nad yw'n disgwyl cynnydd yn nifer y siaradwyr Cymraeg yn 2021."}, {"text_idx": "#000020", "text": "Mae'n rhybuddio bod angen meddwl am gynllun hir dymor fydd yn para 50 mlynedd: \"Mae angen cael ateb soffistigedig i'r broblem a gweithredu mwyafrif llethol yr argymhellion.. ac nid yr argymhellion hyn yn unig ond mae dyletswydd ar lywodraeth Cymru i gynnig atebion hefyd.\""}, {"text_idx": "#000030", "text": "Hanner canrif o werthu cig yn Llanrug"}, {"text_idx": "#000033", "text": "Gareth Hughes: O wleidyddiaeth i arlunio"}]